**СИМ баяндамасы**

**Қазақстан Республикасы Заңының жобасына «Экспорттық-кредиттік агенттік және шикізаттық емес тауарлар (жұмыстар, қызметтер) экспортын жылжыту мәселелері бойынша Қазақстан Республикасының кейбір заңнамалық актілеріне өзгерістер және толықтырулар енгізу туралы»**

**Төребаев Қ.Қ.**

**Қайырлы күн!**

**Құрметті депутаттар!**

Қазақстан Республикасы Сауда және интеграция министрлігі «KazakhExport» Экспорттық сақтандыру компаниясы» АҚ-мен бірлесе отырып, **«Экспорттық-кредиттік агенттік және шикізаттық емес тауарлар (жұмыстар, қызметтер) экспортын жылжыту мәселелері бойынша Қазақстан Республикасының кейбір заңнамалық актілеріне өзгерістер және толықтырулар енгізу туралы» Қазақстан Республикасының заң жобасын** (бұдан әрі-Заң жобасы) мүдделі мемлекеттік органдармен бірге әзірледі және келісті.

 Заң жобасы экспорттық-кредиттік агенттіктің (бұдан әрі-ЭКА) арнайы құқықтық мәртебесін құруға бағытталған, яғни қазақстандық экспорттаушыларға шикізаттық емес экспортты қаржылық қолдау және дамытудың негізгі іс-шараларын көрсететін болады.

**Заң жобасын әзірлеу KazakhExport-қа қатысты екенін ескере отырып, Сіздерді осы компания қызметінің негізгі көрсеткіштерімен таныстыруға рұқсат етіңіздер (слайдтар 2-7 ).**

***KazakhExport қызметінің маңызды көрсеткіштері (слайд 2)***

Қызметтің маңызды көрсеткіштеріне қол жеткізу бөлігінде мыналарды атап көрсетуге болады:

- **қабылданған сақтандыру міндеттемелерінің көлемі** *(экспорттаушыларды сақтандыру арқылы қолдау көлемі)* **259,1 млрд теңгені құрады**;

- **Ұсынылған экспорт алды және экспортты-сауданы қаржыландыру көлемі** **20 млрд теңгені құрады**;

- Э**кспорттық контрактілер сомасы 1,6 трлн теңгеден асты;**

- **678** **экспорттық контрактілер жасалды**;

- KazakhExport-тың қолдаушы құралдарын қолданатын кәсіпорындардың **экспорттық түсім көлемі** 2022 жылдың 9 айы ішіндегі қорытынды бойынша **286,5 млрд** **теңгені құрады**. *(2022 жылдың қорытындысы бойынша деректер 2023 жылдың 1-ші жартыжылдығында экспорттаушылармен ұсынылады).*

- KazakhExport-тың қолдауын алған **кәсіпорындарда жұмыспен қамту саны** 2022 жылдың 9 айы ішіндегі қорытынды бойынша **2 338 адамды құрады** *(Есептеу есеп кезеңінің қорытындысы бойынша статистика бюросының нақты статистикалық деректері және экспорттаушылармен ұсынылған ақпараттар (хаттар) негізінде жүргізіледі. 2022 жылдың қорытындысы бойынша статистикалық ақпарат Статистика бюросында 2023 жылдың 1-ші жартыжылдығында жарияланатын болады).*

**Қазақстандық экспорттаушыларды қолдау (слайд 3)**

2022 жылы **259,1 млрд теңге** сомасына сақтандыру міндеттемелері қабылданды, ал 2016 жылдан бастап 845 млрд теңгеден астам сомаға сақтандыру міндеттемелері қабылданды.

Сондай-ақ 2022 жылы экспорттаушыларға **20 млрд теңге сома** көлемінде сауда және экспорт алды қаржыландыру ұсынылды, ал 2016 жылдан бастап сауда және экспорт алды қаржыландыру шамамен 130 млрд теңгені құрады.

2022 жылы **166,2 млрд теңге сома көлемінде**, ал 2016 жылдан бастап – 506,2 млрд теңге сома көлемінде Қоғам арқылы сақтандыруды жабу жолымен **ЕДБ-ден қаражат** тартылды. Жоғарыда аталған нәтижелер бойынша мынадай қорытынды жасауға болады, яғни аталмыш көрсеткіштерді орындау шикізаттық емес экспортты қолдауға бағытталған үздіксіз оң динамиканы бейнелейді.

**Шетелдік сатып алушылар және қолдау көрсетілген экспорттаушылар саны (слайд 4)**

2022 жылы Қоғамның қолдауын пайдаланғандар: импорттаушы болып табылатын **526 шетелдік сатып алушылар және** **80 экспорттаушылар**. Барлығы 2016 жылдан бастап Қоғам тарапынан 196 экспорттаушыға қолдау көрсетілді.

**Кәспорындарда жұмыспен қамтылғандар саны, экспорттық контрактілердің сомасы және географиясы бойынша ақпараттар (слайд 5)**

Келесі слайдта KazakhExport-тың қолдауын алған кәсіпорындарда жұмыспен қамтылғандар саны бойынша, сондай-ақ экспорттық контрактілердің сомалары және географиясы бойынша ақпараттар келтірілген.

Көріп отырғанымыздай, 2022 жылдың 9 айы ішіндегі қорытынды бойынша KazakhExport-тың қолдауын алған кәсіпорындарда жұмыспен қамтылғандар саны **2 338 адамды құрайды** *(«Жұмыспен қамтылғандар саны» бойынша есептеу нақты статистикалық деректер негізінде және экспорттаушылармен ұсынылған ақпараттар (хаттар) негізінде жүргізіледі. 2022 жылдың қорытындысы бойынша статистикалық ақпарат Статистика бюросында 2023 жылдың 1-ші жартыжылдығында жарияланатын болады) ал 2022 жылғы* экспорттық контрактілер сомасы **1,6 трлн теңге көлемінде біршама артты.**

Қолдау көрсетілген экспорттың географиясына қатысты келесіні атап көрсетуге болады, яғни есеп кезеңінде қолдау көрсетілген экспорттың негізгі бағыты: **Өзбекстан, Ресей, Тәжікстан, Қырғыстан, Қытай** болып табылады.

**Салалар тұрғысындағы жобалар бойынша ақпарат (слайд 6)**

Слайдта 2021-2022 жылдар ішіндегі экономиканың басымды секторлары тұрғысында қолдау көрсетілген жобалар бойынша қабылданған сақтандыру міндеттемелерінің көлемі ұсынылған.

Есеп кезеңі ішінде KazakhExport тарапынан экономиканың басымды секторлары ішінен шикізаттық емес экспорт жобаларына қолдау көрсетілгенін атап өту қажет.

**Әлеуметтік –экономикалық нәтиже (слайд 7)**

 2020-2022 жылдар кезеңінде **598,4 млрд** теңге шамасында экспорттаушыларды қолдау көлемі мынадай нәтижелерге қол жеткізуге мүмкіндік берді:

* **Қолдау көрсетілген экспорттаушылардың экспорттық түсім көлемі 1 трлн теңге шамасында;**
* **Жалпы сомасы 2,6 трлн теңге мөлшерінде 1,2 мыңнан астам эспорттық контрактілер жасалды;**
* **6,6 мың жаңа жұмыс орындары құрылды**;
* **Экспорттаушылармен өндірілген өнім көлемі**  **4,9 трлн теңгеден астам соманы құрады**.

Жалпы 95,5 млрд теңге *(2016 жылы 14 млрд теңге; 2017 жылы 13,9 млрд теңге; 2019 жылы 34 млрд теңге; 2020 жылы 34 млрд теңге)* мөлшерінде алынған капиталдандыру есебінен 2020-2022 жылдар кезеңінде KazakhExport қызметі нәтижесінде қол жеткізген экономикалық нәтижелер мыналар: **231,8 млрд теңге** мөлшерінде экспорттаушылармен төленген **салықтар; 4,6 млрд теңге мөлшерінде «Бәйтерек» ҰБХ» АҚ-на** KazakhExport тарапынан төленген **дивиденттер; сондай-ақ 1,9 млрд теңге** мөлшерінде KazakhExport тарапынан республикалық бюджетке төленген салықтар.

**Қысқаша түрде Заң жобасын әзірлеу негіздері туралы айтқым келеді (слайд 8, өтініш).**

KazakhExport базасында ЭКА құру жоспарланған, ол экспорттық мәмілелерді сақтандыруды және қайта сақтандыруды іске асырады, яғни бұл функциялар ЭКА тән болып келеді.

 Бүгінгі таңда, **KazakhExport-тың сақтандыру ұйымы ретінде** сақтандырумен және қайта сақтандырумен байланысты емес **қызмет түрлерімен айналысуға құқығы жоқ** *(«Сақтандыру қызметі туралы» ҚР заңының 11-бабы 3-тармағы)*.

Ұлттық банк және Қаржы нарығын реттеу және дамыту агенттігі тарапынан KazakhExport ұйымын «Сақтандыру қызметі туралы» заң аясында реттеуден шығару нұсқасы ұсынылды, себебі әлемдік тәжірибеде ЭКА қаржы басқарушыларына емес, ұлттық Үкіметке есеп беретінін байқауға болады.

 Мұндай қадам мақұлданды және KazakhExport қаржылық қолдау бірыңғай операторының реттегіш режимін қалыптастыру бойынша заңнамалық өзгерістер әзірлеу туралы мемлекет басшысының тапсырмасы негізінде тиісті жұмыстар басталды *(10.06.2021 ж. №21-01-8.2 шетел инвесторлары кеңесінің хаттамасы)*.

**Келесі 9-шы слайдқа өтеміз.**

Біздің тараптан Австралияда, Венгрияда, Беларусияда, Ресейде, Канада және Үндістанда ЭКА халықаралық тәжірибесіне талдау жүргізілді.

**ЭКА** мынадай функциялары анықталды, **мысалы**, сақтандыру, қайта сақтандыру, кепілдік беру, субсидиялау, несие беру, экспорттаушыларды сервистік қолдау *(ақпараттық-талдау көмегі)*.

**Нәтижесінде, ЭКА екі моделі бар, бірінші – бұл экспортты қолдау бойынша іс-шаралар кешенін көрсететін жеке заңды тұлға, ал екіншісі – әрқайсысының өз функциясы бар компания тобы (***жеке қызметтерді көрсететін ЭКА, банк, оператор)*

**10-шы слайдтан** көріп отырғанымыздай, KazakhExport, «Қазақстан Даму Банкі» АҚ және «QazTrade» Сауда саясатын дамыту орталығы» АҚ секілді қолданыстағы құрылымдар ұсынылған, бұл құрылымдар экспортты қолдау және дамыту бойынша тиісті функцияларды атқарады.

ЭКА құру барысында ЭКА үшін нақты функцияларды бекіту ұсынылады, *мысалы,* сақтандыру, қайта сақтандыру, кепілдік беру, уағдаласылған салымдар, субсидиялау, яғни **өзге компаниялардың функцияларымен қайталанбайтын функцияларды** қарастыру ұсынылады *(БРК и QazTrade)*.

**ЭКА жұмысынан күтілетін нәтиже** (**слайд 11**).

**Біріншіден**, **2025 жылға қарай 41 млрд. АҚШ долларына дейін шикізаттық емес тауарлар экспорты көлемінің өсуі туралы** «Қазақстандықтардың әл-ауқатын арттыруға бағытталған орнықты экономикалық өсу» ұлттық  [жобасы](https://adilet.zan.kz/kaz/docs/P2100000730#z10) индикаторына қол жеткізу *(Қазақстан Республикасы Үкіметінің 12.10.2021 ж. №730 қаулысы)*

**Екіншіден**, экспорттаушыларды қолдау бойынша маңызды функцияларды иеленетін экономикалық ынтымақтастық және даму ұйымының (ЭЫДҰ) дамыған елдерінің тәжірибесі бойынша Қазақстанда алғаш рет заманауи экспорттық-кредиттік агенттік құру.

**Үшіншіден**, операциялық қызметке араласпай-ақ, Үкіметке және мүдделі мемлекеттік органдарға ЭКА есеп беру және бақылауда болу механизмдерін құру.

**Соңында,** экспорттық операцияларға кепілдік беру, сауданы қаржыландыру ставкаларын субсидиялау және әлдеқашан әйгілі болған жаңа функциялар өкілеттігін KazakhExport-қа беру арқылы экспорттаушыларды қаржылық қолдау құралдарын кеңейту, оларды экспорттаушыларға ұсыну жеделдігін арттыру және қажеттілігіне орай ЭКА функциясын кеңейтуді қамтамасыз ету.

**Нәтижесінде күтіледі**, яғни жалпы ел экономикасын дамытуға, экспорттау географиясын кеңейтуге, халықаралық ынтымақтастыққа, өнімді сату есебінен республикалық бюджетті толтыруға және салықтарды төлеуге, ЭКА қолдау тапқан экспорттаушылармен жаңа жұмыс орындарын құруға және т.б. елеулі түрде үлестер қосуға ықпал етеді.

**Слайд 12**

**11 заңнамалық актілерге** түзетулер енгізу ұсынылады, оның ішінде Заң жобасы шеңберінде 10 заңнамалық актіге және Ұлттық экономика министрлігімен әзірленетін өзгертулер және толықтырулар енгізу туралы арнайы заң жобасы арқылы Салық кодексіне түзету енгізу ұсынылады.

***Анықтама:*** *Салық кодексіне түзетулер – қаржылық операциялар бойынша ҚҚС-на босату, қайта сақтандыру активтерін азайту бойынша, резервтік қорға аударымдар жасау бойынша, сақтандыру және қайта сақтандыру ұйымдарындағы секілді шегімдерді ЭКА үшін көздеу.*

Сонымен қатар, заң жобасымен **«Сауда қызметін реттеу туралы» ҚР Заңында ЭКА-тің құқықтық мәртебесін көздеу** ұсынылады, яғни шикізаттық емес экспортты дамыту және жылжыту саласында ұлттық институт мәртебесін иеленетін, ҚР Үкіметінің шешімі бойынша айқындалатын заңды тұлға ұғымы түсіндіріледі *(ұлттық институт мәртебесі қолдау шараларын көрсетуге уәкілеттік береді)*.

Өзге заңдарда ЭКА өкілеттіктерінің болуы қамтамасыз етіледі, оның ішінде мүдделі мемлекеттік органдарды бақылау, кірістерді заңдастыруға (жылыстатуға) және терроризмді қаржыландыруға қарсы іс-қимылдар туралы заңнама талаптарын, үлестес тұлғаларға жеңілдік шарттарын ұсынуға арналған тыйым салу талаптарын, бухгалтерлік есеп талаптарын сақтай отырып, лицензиясыз әрекет ету, ал қалған мәселелер заңға тәуелді НҚА және ЭКА ішкі құжаттары (корпоративтік басқару) деңгейінде реттеледі.

Құрметті депутаттар аталмыш заң жобасын қолдауды сұраймын.

**Назарларыңызға рахмет!**